Gutta i trehuset

Gutta i trehuset er en opprinnelig australsk bokserie for barn mellom 7 og 12 år, skrevet av Andy Griffiths og illustrert av Terry Denton. Den er utgitt på norsk på Fontini Forlag. Serien er blitt en av Norges mest leste serier, med salgstall på over 500 000. I Australia har bøkene solgt over 10 millioner opplag, vunnet 80 children's choice awards, blant annet Årets Bok for Gutta i trehuset med 52 etasjer i 2015. Serien er utgitt i mer enn 35 land. Fem av bøkene er blitt adaptert til teaterstykker.Historiene er fantasifulle, proppet med humor og elleville påfunn. Bøkene er lette å lese, med illustrasjoner på hver side. De kan leses uavhengig av hverandre. 
Bøkene handler om fiktive versjoner av forfatteren og illustratøren selv, som havner i stadig mer absurde situasjoner.  


== Om serien ==


=== Handling ===
Andy og Terry bor i et trehus. Men det er ikke et vanlig trehus. Det er verdens mest spennende trehus, med 13 nye etasjer for hver bok. Her finnes både bowlingbane, et gjennomsiktig svømmebasseng, et hemmelig underjordisk laboratorium, en marshmallowsmaskin som skyter godsaker inn i munnen din hver gang du er sulten – og uendelig mye mer.
Andy og Terry lager bøker sammen. De har en sur sjef, den stornesede forleggeren Gerhard Greveneset, som er ofte kjefter på Andy og Terry. Han gir Andy og Terry oppdrag, men de blir stadig vekk distrahert og løser dem som regel ikke før i siste liten.


=== Gjennomgangsfigurer ===
Andy: skriver tekstene. Han er litt mer ansvarlig enn sin makker Terry, men fremdeles ganske vimsete, og er egentlig litt misunnelig på Terrys tegneferdigheter.
Terry: illustrerer bøkene. Han er spontan og eventyrlysten, og ikke så flink til å tenke frem i tid, derfor ender han ofte opp i absurde situasjoner.Andy og Terry er ofte i tottene på hverandre, men egentlig er de ganske glade i hverandre.

Gerhard Greveneset: Forleggeren til Andy og Terry. Han har en veldig stor nese – som blir enda større og rødere jo sintere han blir – og det blir han ofte!
Pia: naboen til Andy og Terry. Hun er glad i dyr, og har to hunder, en geit, tre hester, fire gullfisker, en ku, seks kaniner, to tamme marsvin, en kamel, et esel – og en katt som også er en kanarifugl.
Silkepus: Pias katten, som også er en kanarifugl – en såkalt kattnari – etter at Terry forvandlet den i bok 1.


== Utgivelser på norsk ==


== Om forfatter og illustratør ==


=== Andy Griffiths ===
Andy Griffiths (født 1961) er en av Australias mest populære barnebokforfatter. Han har skrevet over 50 bøker. Andys bøker har vært på New York Times bestselgerliste, vunnet over 50 priser, blitt vist som tegnefilm på TV og satt opp som teater – blant annet på Sydney Opera House. 
Andy Griffiths samarbeider tett med illustratør Terry Denton og de har laget mange populære serier sammen. Serien om gutta i trehuset ble raskt en favoritt blant leserne, og vant i tillegg den australske bokhandlerprisen i 2012. 
Andy Griffiths jobber også med leselyst hos barn som ikke leser så mye. Han er ambassadør for The Indigenous Literacy Foundation, som hjelper barn på barnehjem og i fosterfamilier.


=== Terry Denton ===
Terry Denton (født 1950) har laget barnebøker i over 30 år. Han har samarbeidet med mange av Australias beste forfattere, skrevet populære bildebøker og og vunnet mer enn 40 priser for sine illustrasjoner for barn.
Terrys illustrasjoner kjennetegnes av en eventyrlig og oppfinnsom fargeblyant og freidig humor. Han har stor teft for hva som interesserer og underholder et ungt publikum.


== Referanser ==


== Eksterne lenker ==
Offisiell nettside: https://www.treehousebookseries.com/ Arkivert 26. januar 2022 hos Wayback Machine.